text: Skærpet straf for års misbrug af steddøtre
  24 maj 2012 kl. 11.42
  Landsret skærper dommen over mand fra Vejle, der igen og igen misbrugte steddøtre, fra de var tre og fem år gamle.
  Flere års seksuelle overgreb mod en steddatter sender nu en 51-årig mand syv år i fængsel.
  Dermed har Vestre Landsret skærpet straffen over manden med et år oven i byrettens oprindelige dom.
  Det var fra 1995 og otte år frem, at manden ifølge Vejle Amts Folkeblad krænkede steddatteren hver uge.
  Det begyndte, da pigen kun var tre år gammel. Familien boede på det tidspunkt i Lemvig.
  Også en ældre steddatter blev misbrugt, men hun var dog ikke udsat for samleje.
  Det var en razzia mod børneporno, der afslørede manden fra Vejle.
  Da politiets teknikere undersøgte hans computer, var børnepornoen ordnet i mapper med navne som "Jeg er pedofil, og meget stolt af det".
  Andre filer var navngivet, så de beskrev mandens overgreb på de to steddøtre.
  